चांद थाना क्षेत्र के मड़रिया के पास वन विभाग की भूमि में बनाए गए मकान को ध्वस्त करने के लिए सोमवार को पर्याप्त पुलिस नहीं मिल सकी। इस कारण वन विभाग ने इस स्थल से अतिक्रमण को हटवाया। हालांकि भारत बंद को देखते हुए चांद थाने से सात पुलिसकर्मियों की टीम को अतिक्रमण हटाने के लिए भेजा गया था। लेकिन, वन विभाग के अधिकारी पुलिस की संख्या को अपर्याप्त बताते हुए अतिक्रमण हटवाने की कार्रवाई शुरू नहीं कर सके। रेंजर अरुण प्रसाद ने कहा कि जब वे मड़रिया पहुंचे तो वहां के ग्रामीण लाठी-डंडा व पत्थर लेकर हमला के मूड में दिखे। इसलिए वहां कार्रवाई नहीं की जा सकी। इसको लेकर एसडीओ को चिट्ठी लिखी जा रही है।